kardosdrur/scandi-wiki huggingface dataset:
Steinburg Amt

Steinburg Amt, også kaldet Krempe Amt, var et amt i Hertugdømmet Holsten med forvaltningssæde på Steinburg Slot i Steinburg. Ved delingen 1544 af hertugdømmet Holsten mellem kong Christian III og to halvbrødre blev kongen tillagt Steinburg amt, med tilhørende Wilster- og Krempermarsk, samt byen Itzehoe. I december 1863 blev Steinburg amt sammen med det øvrige Holsten ved eksekution besat af forbundstropper. I 1866 overtog Preussen efter freden i Prag alle rettigheder fra Østrig, og i 1867 blev Steinburg amt til Kreis Steinburg under provinsen Slesvig-Holsten, og lederen af kredsen fik titel af landråd.

Amtmænd 

 ?-1497: Heinrich Rantzau
 ?-1549: Dietrich Blome
 ?-1559: Johan Rantzau
 1581-1606: Benedikt Ahlefeldt
 1614-1639: Ditlev Rantzau
 1722-1736: Heinrich von Blome (døde i embedet)
 1736-1742: Conrad Detlev von Dehn
 1752-1757: Christoph Ernst von Beulwitz (døde i embedet)
 ?-1804: Friedrich Christian Friccius von Schilden
 1805-1820: Carl Friedrich Ulrich von Ahlefeldt-Dehn
 1820-1834: Joachim Godsche von Levetzau
 1857-1864: Wilhelm von Levetzau

Amtsforvaltere 
 1670-1687: Nicolaus Brügmann. Han var tillige amtsforvalter i Segeberg amt.
 1687-1702: Daniel Brügmann (søn)

Litteratur 
 Adolph Halling: Schloss und Amt Steinburg und seine Amtmänner. Herausgegeben mit Unterstützung des Amtes Steinburg, Glücksburg 1911.

Holstens amter
Seksuel kapital

Seksuel kapital eller erotisk kapital er en form for social værdifuldhed tildelt et individ som følge af hvor seksuelt attraktiv han eller hun er for majoriteten af hans eller hendes sociale gruppe. Som med andre former for kapital er seksuel kapital konvertibel og kan anvendes til at skaffe andre former for kapital, herunder social kapital og økonomisk kapital.

Definition

Økonomi 
Den første mere økonomiske definition er baseret på Gary Beckers teori om human kapital og forudsiger, at folk investerer rationelt i at vise deres sexappeal, når de forventer et udbytte af deres investering. Dette definerer han som en form for sundhedskapital, hvilket i sig selv er en form for individuel kapital.

Sociologi 
Den sociologiske definition er baseret på Pierre Bourdieus ide om felter. Denne definition bygger på Bourdieus begreb om kapital. Green definerer "erotisk kapital" som summen af et individs kvantitet og kvalitet af attributter, han eller hun besidder, og som vækker en erotisk respons i en anden person, herunder udseende og sociokulturel mode. Nogle af disse attributter kan være uforanderlige, så som et individs race eller højde, mens andre kan skaffes kunstigt gennem fitnesstræning, plastikkirurgi, "makeovers" etc. Der findes ikke en enkelt hegemonisk form for erotisk kapital. Tværtimod er forskellige former for kapital ret variable.
Socialvidenskabelige begreber
Seksualitet
Kapital (mennesker)
Lookism

Lookism (også teratofobi, cacofobi) er en term, der refererer til diskrimination eller fordomme imod andre, baseret på deres udseende. Termen blev først skabt indenfor Fat acceptance movement. Den blev brugt i The Washington Post Magazine i 1978, hvor det blev antaget, at ordet var skabt af "fede mennesker" for at referere til diskrimination baseret på udseende.

Se også 
 Seksuel kapital

Referencer 

Diskrimination
Etik
Socialvidenskabelige begreber
High five

High five er en gestus, som udføres ved at to personer samtidig hæver deres ene hånd højt over hovedet og slår håndfladerne mod hinanden.Undertiden siger begge samtidig "Giv mig fem", "Fem up" eller "High five".

Oprindelse 
Der er mange historier om oprindelsen, men de bedst dokumenterede er Glenn Burke fra Los Angeles Dodgers baseballhold den 2. oktober 1977, og Wiley Brown og Derek Smith fra Louisville Cardinals basketballholdet i 1978/79.

Kilder 

Hilseformer
Kropssprog
Hans Elias von der Weyde

Hans Elias von der Weyde (30. september 1691 i Kastellet i København – 22. august 1759 på Gottorp Slot) var en dansk officer og godsejer.

Hans forældre var kaptajn Rudolf von der Weyde, af en gammel, oprindelig flamsk officersfamilie, og Alhed Berte Lund, en borgerdatter fra Skåne. 15 år gammel blev sønnen «sat i Mondur» ved Prinsen af Hessens (fra 1714 sjællandske) hvervede infanteriregiment, hvor han tjente i 37 år og blev fændrik 1710, sekondløjtnant 1711, premierløjtnant 1717, kaptajnløjtnant 1729, kaptajn 1730 og major 1739. Han gik af med oberstløjtnants karakter 1744, men fik 1752 ny ansættelse som kommandant på Gottorp, hvor han døde 22. auugst 1759. Han havde 1709-20 gjort Den store nordiske Krig med i Skåne, Nordtyskland og Norge, havde vist sig som en brav og tapper soldat og var flere gange blevet såret. Også i ekspeditionen til Hannover 1741-42 havde han taget del. Han var gift 1. gang 12. februar 1727 med Berte Marie Schmidt (død 7. januar 1739), datter af kaptajn Johan Georg Schmidt til Lyngholm; 2. gang 22. september 1745 med Edele Ermegaard Pors (11. december 1720 – 11. november 1746), datter af oberst Claus Enevold Pors.

Gennem sin 1. hustru arvede Weyde den lille sædegård Lyngholm i Thy, som han solgte 1754. Her nedskrev han under sit otium 1744-50 ret udførlige optegnelser om sit liv, der oprindelig kun var bestemte for hans børn, men som har ikke ringe interesse som et øjenvidnes beretning om de nævnte krigsbegivenheder og om datidens militære forhold. Ved sit gode og naturlige dansk og ved den humane og beskedne, fædrelandskærlige og gudfrygtige tone, der går igennem selvbiografien, er denne derhos et vægtigt vidnesbyrd imod dem, der i Jacob von Thyboe og Diederich von Menschenschreck har villet se typiske repræsentanter for hele datidens danske officerskorps; det er i denne henseende karakteristisk, at Weyde i optegnelserne viser sig som en beundrer af "Hr. Holbergs berømmelige Skrifter".

Kilder 
 H.W. Harbou, "Hans Elias von der Weyde", i: C.F. Bricka (red.), Dansk Biografisk Lexikon, København: Gyldendal 1887-1905.
 "Hans Elias von der Weydes Selvbiografi, udg. af H.W. Harbou", i Personalhistorisk Tidsskrift, 3. række 1).

Officerer fra Danmark
Personer i Den Store Nordiske Krig fra Danmark-Norge
Danskere i 1700-tallet
Personer i Dansk Biografisk Leksikon
Selvbiografer fra Danmark
Godsejere fra Danmark
Personer fra København
Dansksprogede forfattere fra Danmark
Science Talenter

Science Talenter er den nationale talentpleje i naturvidenskab, og har til huse i Mærsk Mc-Kinney Møller Videncenter ved Sorø Akademi. I tilknytning til videncenteret er der opført et talenthotel til indkvartering af kursister i forbindelse med flerdagesarrangementer. Målgruppen er unge i alderen 12-20 år, hvilket i praksis vil sige udskolingen (7.-8.-9. klasse) og gymnasium/HTX. Af og til afholdes dog også arrangementer for 5.-6. klasseselever og universitetsstuderende.

Science Talenter varetager talentplejen på flere niveauer: Dels kommer de unge talenter på camps af typisk 2-4 dages varighed, dels afholdes kurser og konferencer for lærere, skoleledere og rektorer i talentpleje, som skal ruste underviserne til bedre at varetage talentplejen ude på skolerne.

Talentchefer 
 2009 - 2015: Hanne Hautop
 2016 - 2019: Nynne Afzelius
 2020 -     : Dorte Salomonsen

Administrativt har Science Talenter fra 2009 været underlagt Sorø Akademis Skole. Fra januar 2017 er Science Talenter en del af Astra.

Eksterne henvisninger 
 sciencetalenter.dk
 Mærsk Mc-Kinney Møller Videncenter klar til talenter 

Bygninger, konstruktioner og anlæg i Sorø Kommune
Uddannelsesinstitutioner i Danmark
Operation Payback

I december 2010 iværksatte Anonymous et netangreb kaldet "Operation Payback". Et DDoS-angreb der blev iværksat overfor netbanker som havde valgt at afslutte deres samarbejde med Wikileaks og Julian Assange. Disse banker indbefattede blandt andet Mastercard, VISA og PayPal. MasterCard og VISA blev spærret i flere timer som følge af angrebet, som skete efter at selskaberne havde brudt alle forbindelser med Wikileaks. Hjemmesiden til den svenske anklagemyndighed blev også angrebet, efter Julian Assange blev anklaget for voldtægt i Sverige.

Henvisninger 
 AnonOps – Main coordination website for Operation Payback (Disfunctioning)
 AnonOps IRC Network – Main IRC network where anonymous resides on
 Pandalabs.pandasecurity.com – Chronicle of all Operation Payback events

Internetaktivisme
Alka Ajith

Alka Ajith (Malayalam: അലക അജിത്‌) er en indisk børnesanger der kommer fra fra syd Indien.

Personlige liv 
Alka, debuterede på scenen i en alder af 2½ år, med hittet ‘ganamelas’, hvor hun sanger fra hendes repertoire på 3000 sange. Alkas familie har en tradition for musik. Hendes bedstefar var en kendt sanger. Hendes far Ajith er en professionel sanger og keyboardspillet. Ajith’s bror Manoj er guitarist mws Yesudas’s truppen.En af hendes onkler, Sudhir, er medlem af et militært orketer.

Airtel Super Singer Junior 2-titel 
Alka blev berømt efter at have vundet Airtel Super Singer Junior 2 titlen i 2010, og fik sin filmdebut med sangen, "Chirakengu" i filmen The Train med Mammootty, og med musik af Srinivas.

Andre meritter 
Hun startede med at synge da hun var spædbarn, og hun gjorde sin scenedebut i 2000 i en alder af 2 og et halvt år. ved 7 års alderen, havde Alka Ajith allerede opnået udmærkelser ved at synge på 10 sprog, 500+ forestillinger, og en UNESCO-guldmedalje, og en Rotary International award. Hun blev et hit hos publikum med sangen ‘ganamelas’, hvor hun synger fra sit repertoire med 3000 sange.

I 2008, da hun var 10, sheudgav hun sit album Chakkaramuthu.

Diskografi

Kilder 

Musikere fra Indien
Michael Biggs

Michael Biggs  (født 16. august 1974 i Rio de Janeiro, Brasilien) er søn af togrøveren Ronnie Biggs og er bedst kendt for at være medlem af musikgrupen Turma do Balão Mágico.

Han flyttede til England sammen med sin far i 2001, da Ronald Biggs besluttede at overgive sig til myndighederne efter at have tilbragt 30 år på flugt i Brasilien. Michael Biggs kunne kun få britisk statsborgerskab, da hans mor, brasilianske Raimunda de Castro, giftede sig med sin far i en ceremoni afholdt i fængslet.

Kilder 

Popmusikere
Musikere fra Brasilien
Kenyas provinser

Kenya er opdelt i otte provinser i  (mkoa). Provinserne er så inddelt i 46 distrikter (wilaya), 262 divisioner (tarifa) og 2.427 byer (kata).

Eksterne kilder og henvisninger 

 Statoids
CENSUS CARTOGRAPHY: THE KENYAN EXPERIENCE
Absolute Let's Dance opus 6

Absolute Let's Dance opus 6, kompilation i serien Absolute Dance udgivet i 1994.

Spor 
 Rednex – "Cotton Eye Joe"
 Mo-Do – "Eins, Zwei, Polizei" (Radio Edit)
 Snap – "Welcome To Tomorrow (Are You Ready?)"
 Whigfield – "Another Day" (Radio Nite Mix) 
 La Bouche – "Sweet Dreams" (Radio Version)
 Reel 2 Real – "Can You Feel It?" (Edited By – Erick "More")
 Ice MC – "It's A Rainy Day" (Radio Version)
 The Prodigy – "Voodoo People" (Edit)
 Fun Factory – "Take Your Chance" (Take The Airwaves Mix)
 Magic Affair – "In The Middle Of The Night" (Single Edit)
 Lucas – "With The Lid Off" (Radio Version) 
 Playahitty – "The Summer Is Magic" (Radio Mix)
 Lifestyle feat. Louis Armstrong- "Here We Go – Play It Again, Satchmo" 
 Baby D – "Let Me Be Your Fantasy" 
 Grid – "Rollercoaster" (Radio Mix)
 Basic Element – "Leave It Behind" (Radio Edit)
 Centory – "Point Of No Return" (Radio Version)
 M.C. Sar & The Real McCoy – "Automatic Lover (Call For Love)" (Radio Mix)
 Dr. Alban – "Let The Beat Go On" (Short)
 Warp-9 – "Whammer Slammer" (Edit)

06
Album fra 1994
Absolute Let's Dance opus 10

Absolute Let's Dance opus 10, kompilation i serien Absolute Dance udgivet i 1995.

Spor 
 The Original – "I Luv U Baby" (Radio Edit)
 The Outhere Brothers – "La La La Hey Hey" (O.H.B. Airplay Edit)
 Cut 'N' Move – "Real Emotion" (Album Version)
 E-Rotic – "Willy Use A Billy Boy" (Radio Edit) 
 Real McCoy – "Come And Get Your Love" (Radio Edit)
 Haddaway – "Catch A Fire" (Radio Edit)
 Sonic Dream Collective – "Oh, Baby All" (Radio Version)
 Celvin Rotane – "I Believe" (Radio Vocal Version)
 Magic Affair – "The Rhythms Makes You Wanna Dance" (Single Edit)
 Alexia feat Double You – "Me And You" (Radio Edit) 
 Candy Girls feat. Sweet Pussy Pauline – "Fee Fi Fo Fum" (Radio Edit) 
 Papa Dee – "The First Cut Is The Deepest" (Single Edit)
 Umboza – "Cry India" (Radio Edit)
 Clubzone feat. Ricardo Lyte & Beverli Skeete – "Passion Of The Night" (Radio Edit)
 Trancylvania feat. Ricky- "Colour Of Love" (Radio Mix)
 Urd – "Release That Soul" (Album Version)
 Clock – "Everybody" (Short)
 Nadine Renee – "Don't Take Your Love Away" (Radio Edit)
 DJ Paul Elstak – "Luv U More" (K & A's Radio Blast)
 Obsession – "Only Wanna Be With You" (7 Inch Mix]

10
Album fra 1995
Dainas

Dainas er en traditionel form for musik eller poesi fra Letland. Litauiske dainas har fælles træk. Lettiske dainas omhandler ofte før-kristne temaer og legender, med bordune vokale stilarter og den lettiske citar, kaldet kokle.

Dainas er meget korte, som regel bestående af kun ét eller to ikke-rimende vers og i en firbenet trokæisk meter. Rent lyrisk, beskæftiger dainas sig med de indfødtes mytologi, men i modsætning til de fleste lignende former, har de ikke nogen legendarisk helte. Historierne kredser ofte om før-kristne guder som solgudinden Saule, måneguden Meness og, mest bemærkelsesværdigt, menneskers liv, især deres tre vigtigste begivenheder – fødsel, bryllup og død (herunder begravelse). Den første samling af dainas blev udgivet mellem 1894 og 1915 som Latvju Dainas af Krišjānis Barons. Der findes langt over 200.000 indsamlede dainas i skriftlig form.

Eksterne henvisninger 
 Virtuel samling af lettiske dainas indsamlet af Krišjānis Barons 

Musik fra Letland
Letlands Basketballliga

Letlands Basketballliga (; forkortet LBL) er den nationale basketball-mesterskabsturnering i Letland. Den første LBL-sæson spilledes i 1992. Fra 1992 til 1999 blev alle mesterskaber vundet af BK Brocēni, men fra 2000 til 2006 var BK Ventspils mestre. I 2007 stoppede ASK Riga BK Ventspils' sejrsrække. BK Ventspils vandt igen i 2009, hvor de slog Barons LMT 4-3 i en thrillerkamp. Barons LMT vendte tilbage til finalen det følgende år, denne gang mod VEF Riga, og vandt med samme 4-3 margen. I 2011 vandt VEF Riga over BK Ventspils i finalen.

Eksterne henvisninger 
 Letlands Basketball Unions hjemmeside 

Basketballliga
Krišjānis Barons

Krišjānis Barons (også kaldet Faderen af Dainas (); født 31. oktober 1835 i Strutele i Guvernement Kurland, død 8. marts 1923 i Riga i Letland) var en lettisk forfatter, publicist og folkemindeforsker.

Barons var født ind i en godsforvalters familie som det yngste af otte børn. I 1855 afsluttede han sin skolegang på gymnasiet i Kuldīga, og han fortsatte at studere matematik og astronomi ved Dorpat Universitet. Fra 1862 til 1865 var Barons medarbejder på det lettisksprogede tidsskrift Pēterburgas avīzes, hvor han skrev om Darwinisme og naturvidenskabelige emner.

Efter opfordringer fra Krišjānis Valdemārs begyndte Barons i 1878 at samle lettiske folkesange. Fra 1880 til 1893 arbejdede Barons som lærer ved Marias Gymnasium for Piger i Moskva. Han vendte hjem til Riga i 1893, hvor han til sine dages ende samlede og ordnede udgivelser af lettiske folkesange.

Krišjānis Barons døde i 1923 i en alder af 87, og ligger begravet på Storkirkegården i Riga. Der står en statue over Barons i Vērmanes Have udført af skulptøren Lea Davidova-Medene.

Eftermæle 
Krišjānis Barons' livsværk indenfor lettisk folkemindeforskning er den videnskabelige samling af folkesange "Latvju Dainas" (Lettiske Folkesange) fra 1915, som Jānis Endzelīns kaldte hjørnestenen i lettiske filologi. Baron har yderligere udarbejdet en "Latvju dainu izlase" (Udvalgte Lettiske Folkesange) og studerede folkesangsmetrik "Latvju dainu izlase skolai un Jaunatnei" (Udvalgte Lettiske Folkesange for Skoler og Ungdom", udgivet i 1931.

Kilder

Eksterne henvisninger 

 Latviešu rakstniecības vēsture. 3. Barons

Personer fra Kurland
Faglitterære forfattere fra Letland
Journalister fra Letland
Folklorister
Carl Hinrich von Saldern-Günderoth

Carl Hinrich lensgreve von Saldern-Günderoth (17. maj 1739 i Neumünster – 11. oktober 1788 på godset Schierensee) var en holstensk godsejer og amtmand.

Carl Hinrich var søn af gehejmeråd Caspar von Saldern og arvede godset Schierensee. Hvor faderen aldrig førte sin grevetitel, antog sønnen derimod titlen og tilføjede Günderoth til sit navn (som minde om en slægt fra Aabenraa – Caspar von Salderns søster Sophie ægtede Heinrich von Günderoth). Han var fra 1766 til sin død amtmand over Cronshagen, Kiel og Bordesholm Amter med sæde i amtshuset på Lindenplatz (nu Klosterstift), blev 1768 storfyrstelig kammersekretær, 1773 (efter traktaten i Zarskoje Selo) kgl. dansk konferensråd og senere kammerherre og gehejmeråd. Sønnen oppebar af den danske regering en årlig pension på 3000 rigsdaler, som faderen havde af krævet den. Ligesom sin fader var han medlem af det slesvig-holstenske ridderskab samt ridder af den Hvide Ørns Orden (Polen) og Sankt Stanislaus' Orden og Sankt Annas Orden (Rusland). Han døde kun to år efter sin fader, 48 år gammel, uden mandlige arvinger.

Han ægtede 20. april 1771 på Eutin Slot Friederike Amalie von der Kettenburg (14. marts 1740 i Belitz – 6. april 1793 i Kiel), dater af storfyrstelig generalløjtnant og amtmand over Tremsbüttel Amt Adam Victor von der Kettenburg og Maria Amalia von Grimmenstein.

Kilder 
 Nicolaus Falck: Neues staatsbürgerliches Magazin mit besonderer Rücksicht auf die Herzogthümer Schleswig, Holstein und Lauenburg, 1838, bind 7, s. 23-24. Online hos Google Books

Amtmænd fra Holsten
Lensgrever fra Danmark
Carl Hinrich
Godsejere fra Slesvig og Holsten
Danskere i 1700-tallet
Personer fra Neumünster
Kammerherrer fra Danmark
Konferensråder fra Danmark
Mary-Lynn Neil

Mary-Lynn Elizabeth Neil (18. juni 1997) er en sanger og sangskriver fra Kingston, Canada. Hun er blevet omtalt som et country vidunderbarn. Hun blev opdaget af Brian Dolph, fra Cafe Music Group, da hun som 10-årig deltog i en sangkonkurrence i Consecon, Ontario, i 2008.   

Neil's første single, "A Daughter's Prayer", blev skrevet til hendes far, Master-Corporal Mike Neil, da han tjente under Canadian Armed Forces i Afghanistan.  Sangen blev skrevet som et digt i hendes dagbog i Januar, 2009, og blev til en sang da hendes mor, Donna Neil, genkendte budskaberne i sangen.  "A Daughter's Prayer" blev indspillet i Nashville, Tennessee hos Cafe Music Group, og blev optaget i Longshot Studio i Kingston, Ontario. Mary-Lynn var 12 år gammel på det tidspunkt. 

"A Daughter's Prayer" blev udgivet i 26 lande. Det hjalp at henlede opmærksomheden på det offer, som militære familier, og børn i særdeleshed lider under. Den blev spillet under Remembrance Day, Memorial Day og ANZAC Day.

Hendes anden udgivelse, fra November 2010, var en julesang kaldet "I Want A Boy For Christmas".  Sangen blev endnu en gang indspillet i Nashville, og kombineret med en række af stilarter og genrer appellerede den demografisk bredt til lyttere. Den var på top-10 listen over DMDS-downloads,.

Mary-Lynn blev bedt om at være en del af det canadiske, Wayne Rostad's, Christmas in the Valley Tourne, i Oktober–December, 2010.

I 2010, hvor hun netop fyldte 13, blev Mary-Lynn anerkendt som det yngste professionelle medlem af Canadian Country Music Association.

Kilder

Eksterne henvisninger 

Official Site For Mary-Lynn Neil  Official Artist's Page

Sangere fra Canada
Musikere fra Ontario
Countrymusikere
Rosetvandstjerne

 
Rosetvandstjerne (Callitriche cophocarpa), også skrevet Roset-Vandstjerne, er en lille vand- eller sumpplante, der gror i næringsrige søer og vandløb.

Beskrivelse 
Roset-vandstjerne er en flerårig, urteagtig plante med en nedsænket vækstform og rosetstillede flydeblade. Arten er almindelig i Østdanmark, hvor den findes i søer og stilleflydende vandløb med højt næringsindhold. I gunstige tilfælde kan planten også etablere sig som en enårig, landlevende plante.

Stænglerne er runde i tværsnit og fint rillede. Undervandsbladene er græsagtigt linjeformede, mens den svømmende roset består af 6-16 blade, er spatelformede og helrandede med ensartet lysegrønne over- og undersider. Landlevende planter har mindre og mere seje blade. Disse planter danner overjordiske, rodslående udløbere.

Blomstringen foregår i tiden mellem juni og september. Blomsterne er uanselige og sidder i bladhjørnerne hos bladrosetten. Hanlige blomster har én enkelt støvdrager hver, mens de hunlige har to støvfang, men kun én frugtknude. Frugterne er runde, svagt kantede spaltefrugter.

Vandlevende planter er rodfæstede i bunden med et fint filt af rødder, mens de landlevende slår rødder, hvor stænglerne får rodkontakt.

Højde x bredde og årlig tilvækst: 0,25 x 0,10 m (25 x 10 cm/år).

Forvekslingsmuligheder 
Der findes flere arter i slægten Vandstjerne, der ligner hinanden meget. De adskilles bedst på de modne frugters udseende. Hos rosetvandstjerne er frugten mørkebrun, næsten cirkulær og 0,9-1,2 mm i tværmål. Frugten er uden vinge.

Hjemsted 

Rosetvandstjerne hører hjemme i det meste af Europa, herunder også i det østlige Danmark. Alle steder er arten knyttet til stillestående vandhuller eller langsomt strømmende vandløb med et højt indhold af næringsstoffer.

I den 2.500 m² store, fladvandede Nordre Kobberdam i Store Hareskov sydvest for Bagsværd Sø findes arten sammen med bl.a. duskfredløs, fladfrugtet vandstjerne, gul iris, gul åkande, hvid nøkkerose, knippestar, korsandemad, kærstar, liden andemad, lådden dueurt, nikkende star, skovkogleaks, slank blærerod, smalbladet vandstjerne, stiv star, stor andemad, svømmende vandaks og vandrøllike

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Vandplanter